De offentlige veje inddeles fra 2015 efter vejloven i statsveje og kommuneveje, mens de tidligere blev klassificeret i hovedlandeveje, landeveje og kommuneveje.<ref>[https://www.retsinformation.dk/eli/lta/2014/1520 Vejloven, Lov om offentlige veje m.v., Lov nr. 1520 af 27/12/2014.]</ref> Betydningen for en vejs klassificering som statsvej eller kommunevej er først og fremmest af administrativ karakter. Statsvejene administreres af [[Vejdirektoratet]], mens kommunevejene administreres af kommunerne. Det er vejmyndighedens ansvar at holde sine offentlige veje i den stand, som trafikkens art og størrelse kræver. Klassifikationen som statsveje og kommuneveje har ikke betydning for Danmarks overordnede rutenummererede vejnet med Europavejsruter, Primærruter eller sekundærruter, der administreres af Vejdirektoratet i samarbejde med kommunerne. Kun veje udlagt som Europavejsruter og Primærruter kan udlægges som hovedveje efter færdselsloven.<ref>[http://asp.vejtid.dk/Artikler/2018/02/8902.pdf Geografiske mål, rutenumre samt kantpæle og midtlinje på rutenummererede veje. Trafik & Veje, februar 2018, s. 53-54.] {{Webarchive|url=https://web.archive.org/web/20210222034813/http://asp.vejtid.dk/Artikler/2018/02/8902.pdf |date=22. februar 2021 }} Hentet 18. februar 2021.</ref><ref>[https://www.retsinformation.dk/eli/retsinfo/2016/10185 Cirkulære om rutenummerering af vejnettet.] Hentet 18. februar 2021.</ref>
Bygninger,_konstruktioner_og_anlæg